चन्द्रपुरमाथि पुलिस विजयी
पुलिसले महिला राष्ट्रिय लिगमा चन्द्रपुरमाथि ३–० को जित निकालेको छ । सातदोबाटोको एन्फा कम्प्लेक्समा भएको खेलमा पुलिस पहिलो हाफसम्म एक गोलले अगाडि थियो ।
काठमाडौँ — पुलिसले महिला राष्ट्रिय लिगमा चन्द्रपुरमाथि ३–० को जित निकालेको छ । सातदोबाटोको एन्फा कम्प्लेक्समा भएको खेलमा पुलिस पहिलो हाफसम्म एक गोलले अगाडि थियो ।खेलको सातौं मिनेटमा सिर्जना खड्काको गोलले पुलिसले अग्रता लिएयता दोस्रो हाफमा निर्मला विक र रेखा पौडेलले एक/एक गोल गरिन् । निर्मलाले ५४ र सब्टिच्युट रेखाले ८५ औं मिनेटमा गोल गरे । चौथो जितपछि पुलिसको नौ खेलबाट १४ अंक भएको छ । चन्द्रपुरको भने छ अंक छ । 